Իսկ թե ինչ դժվարություններով ենք ստեղծում այդ փոքր աղյուսը և, ընդհանրապես, գիտության բոլոր բնագավառներում մարդիկ ինչ դժվարություններից հետո են հասնում որևէ արդյունքի, մինչև այժմ ինչպես հարկն է գեղարվեստական գրականության մեջ չի լուսաբանված: Հենց դրա համար էլ մենք դժգոհ ենք ժուռնալիստներից: Դժգոհ ենք նաև գրողներից, որ չեն կարողանում խորությամբ նկարագրել գիտնականի տանջալից աշխատանքը: Երբ փորձում են գրել, ինչ-որ շատ արհեստական բան է ստացվում. դա՛ է դժբախտությունը: